Tanto polo seu valor simbólico como artístico, o BNG reclama que A derradeira leición do mestre quede en Galiza de xeito definitivo. “Coas estampas de Galiza Mártir e con esta obra, Castelao converteuse tamén no primeiro cronista do que hoxe chamamos memoria histórica, unha razón máis para recoñecer a figura deste nacionalista que entregou a súa vida a defender que Galiza é unha nación con dereito a autogobernarse”. O cadro é tamén “unha homenaxe a todas as persoas que perderon a vida a mans do fascismo”, indicou.